ડૉ. કુરિયન પર ભાજપના નેતાએ લગાવેલા આરોપમાં કેટલી સચ્ચાઈ?\nમોદી સરકારમાં પ્રધાન રહેલા ભાજપના નેતા દિલીપ સંઘાણીએ શનિવારે અમરેલી ખાતે એક વિવાદાસ્પદ નિવેદન આપ્યું હતું.  

ઇંડિયન એક્સપ્રેસમાં પ્રકાશિત અહેવાલ મુજબ, કુરિયને અમૂલના પૈસા ધર્માંતરણ માટે વાપર્યા હતા.

દિલીપ સંઘાણીને ટાંકતા અખબાર લખે છે કે અમૂલના આ પૈસાનો ઉપયોગ ડાંગ જિલ્લામાં ધર્માંતરણ માટે કરવામાં આવ્યો હતો. 

બીબીસી સંવાદદાતા અનંત પ્રકાશ સાથે વાતચીતમાં દિલીપ સંઘાણીએ કહ્યું કે અમરેલીમાં અમર ડેરીના એક કાર્યક્રમમાં તેમણે ઉપરોક્ત વાત કરી હતી. સાથે જ ઉમેર્યું હતું કે તેમની છેલ્લી લાઇનને વિકૃત કરીને રજૂ કરવામાં આવી હતી. 

સંઘાણીએ કહ્યું, "હું તેમનું સન્માન કરું છું, તેમની કાબેલિયત અંગે મારે કાંઈ નથી કહેવું.

"પરંતુ જ્યારે અમે ગુજરાતના ડાંગ જિલ્લાના સબરીધામનું નિર્માણ કરી રહ્યા હતા અને ફાળા માટે તેમની પાસે ગયા, ત્યારે તેમણે ફાળો આપવાનો ઇન્કાર કરી દીધો હતો અને કહ્યું હતું કે 'અમે આવી બાબતોમાં વિશ્વાસ નથી રાખતા.'

"બીજી બાજુ, તેમણે પોતાના કાર્યકાળમાં અનેક ખ્રિસ્તી મિશનરી સંસ્થાઓને ફાળો આપ્યો હતો."

કોણ હતા કુરિયન?

કેરળમાં જન્મેલા કુરિયને ગુજરાતના આણંદ ડેરી ઉદ્યોગને સફળ સહકારી મૉડલ તરીકે સ્થાપિત કર્યું હતું. 

એક સમયે દેશમાં દૂધની અછત હતી, ત્યારે કુરિયનના નેતૃત્વમાં ભારતને દૂધ ઉત્પાદનક્ષેત્રે આત્મનિર્ભર બનાવવાની દિશામાં પ્રયત્ન હાથ ધરવામાં આવ્યા.

આજે ભારત વિશ્વમાં સૌથી વધુ દૂધ ઉત્પાદન કરતા રાષ્ટ્રોમાં સામેલ છે, આથી કુરિયનને 'શ્વેતક્રાંતિના જનક' તરીકે ઓળખવામાં આવે છે.  

વર્ષ 1973માં કુરિયને ગુજરાત મિલ્ક માર્કેટિંગ ફેડરેશન (જીસીએમએમએપ)ની સ્થાપના કરી અને 34 વર્ષ સુધી તેના અધ્યક્ષપદે રહ્યા. 

જીસીએમએમએફ અમૂલના નામે ડેરી ઉત્પાદન બનાવે છે. આજે અગ્યાર હજારથી વધુ ગામડાંમાં 20 લાખથી વધુ ખેડૂત આ સંગઠનનું સભ્યપદ ધરાવે છે. 

કુરિયનને તેમના જીવનકાળ દરમિયાન ભારત સરકારે પદ્મ શ્રી, પદ્મ ભૂષણ અને પદ્મ વિભૂષણની નવાજ્યા હતા. વર્ષ 1965માં કુરિયનને મૅગ્સેસે પુરસ્કાર એનાયત કરવામાં આવ્યો હતો. 

કુરિયનને આણંદ ખાતે ઇન્સ્ટિટ્યૂટ ઑફ રુરલની સ્થાપના કરી હતી અને તેના અધ્યક્ષપદે પણ રહ્યા હતા. કુરિયનને 'ભારતના મિલ્કમૅન' પણ કહેવામાં આવતા. 

તમે આ વાંચ્યું કે નહીં?

ફાળાનો વિવાદ 

સ્વામી અસીમાનંદ

કોઈને ફાળો આપવો કે નહીં તે જે તે સંસ્થાનો વિશેષાધિકાર હોય છે, પણ સંઘાણીએ કુરિયનના ઇરાદ ઉપર સવાલ ઉઠાવ્યા છે. 

આ અંગે પૂછતા સંઘાણીએ કહ્યું, "હિંદુઓની...\n\ntl;dr:
ભારતમાં 'શ્વેતક્રાંતિના જનક' ડૉ. વર્ગિસ કુરિયન હયાત હોત તો રવિવારે 97 વર્ષના થયા હોત, પરંતુ નિધનના છ વર્ષ બાદ તેઓ ફરી એક વખત ચર્ચામાં છે.